**Jang Hjon-sok** (kór. 양현석, hanča: 梁玄錫, angl. Yang Hyun-suk; \* 2. december 1969, Soul, Kórejská republika) je juhokórejský hudobný magnát, hudobník a producent. V 90. rokoch sa preslávil ako člen skupiny Seo Taiji and Boys. Keď sa skupina rozpadla, stal sa zakladateľom a výkonným riaditeľom nahrávacej spoločnosti YG Entertainment, ktorá v Kórejskej republike patrí medzi tie najväčšie.

1992 – 1996: Seo Taiji & Boys
-----------------------------

*Bližšie informácie v hlavnom článku: Seo Taiji and Boys*
Skupina Seo Taiji & Boys vznikla v roku 1991 a jej členmi boli So Tchä-dži, I Ču-no a Jang Hjon-sok. Ich slávny singel „Nan arajo" (kór. 난 알아요; angl. „I know") ovplyvnil kórejskú hudobnú scénu vo veľkej miere. Kritika sa na nich valila za rôzne albumy, no najviac kvôli piesni „Sidäjugam" (kór. 시대유감; angl. „Regret of the Times"), ktorú kórejská etická komisia pre umenie a kultúru takmer zakázala z dôvodu textu nevhodného pre mládež. Nesúhlas fanúšikov bol obrovský a čiastočne mohol za to, že v júli 1996 bol zákon o predbežnej cenzúre zrušený. Seo Taiji & Boys sa v roku 1996 rozpadli a členovia začali so sólovými aktivitami.

1998 – súčasnosť: YG Entertainment
----------------------------------

*Bližšie informácie v hlavnom článku: YG Entertainment*
V roku 1998 založil Jang Hjon-sok YG Entertainment a vydal svoj prvý sólový album obsahujúci aj pieseň, ktorú zložil So Tchä-dži. Od rozpadu Seo Taiji & Boys to bola ich prvá hudobná spolupráca. Jang priniesol so svojou spoločnosťou veľmi úspešných interpretov, hlavne Jinusean, 1TYM, Se7en, Big Bang a 2NE1. Neskôr sa do YG pridali Tablo, Epik High a PSY. Od roku 2012 prišli do spoločnosti postupne aj Lee Hi, Akdong Musician, Winner, iKON, BLACKPINK, Zion.T a Sechs Kies.

Osobný život
------------

V marci 2010 Jang vyhlásil, že už 9 rokov chodí s bývalou členkou skupiny Swi.T, I Un-džu, ktorá je od neho o 12 rokov mladšia. 5. augusta 2010 I Un-džu porodila ich prvú dcéru menom Jang Ju-džin. V apríli 2012 Jang počas súťaže K-pop Star povedal, že sa páru narodilo druhé dieťa, syn Jang Sung-hjon. I Un-džu je mladšou sestrou I Čä-džina, člena skupiny Sechs Kies.

Diskografia
-----------

### Albumy

* *Yang Hyun Suk* (1998)

Filmografia
-----------

### Televízne programy

| Rok | Názov | Poznámka |
| --- | --- | --- |
| 2009 | *Superstar K1* | porotca |
| 2011 | *K-pop Star 1* | porotca za YG Entertainment |
| 2012 | *K-pop Star 2* | porotca za YG Entertainment |
| 2013 | *K-pop Star 3* | porotca za YG Entertainment |
| *WIN: WHO IS NEXT?* | výkonný riaditeľ YG Entertainment |
| 2014 | *MIX & MATCH* | výkonný riaditeľ YG Entertainment |
| *K-pop Star 4* | porotca za YG Entertainment |
| 2015 | *K-pop Star 5* | porotca za YG Entertainment |
| 2016 | *K-pop Star 6* | porotca za YG Entertainment |

Referencie
----------

1. 1 2  CHO, Chung-un. *K-pop still feels impact of Seo Taiji & Boys* [online]. The Korea Herald, 23. marec 2012, [cit. 2017-10-25]. Dostupné online. Archivované 2015-06-26 z originálu. (po anglicky)
2. 1 2  KIM, Song-hi. *양현석, "9년간 사랑한 여인은 이은주"* [online]. iMBC, 9. marec 2010, [cit. 2017-10-25]. Dostupné online. (po kórejsky)
3. 1 2   *양현석(1969년생) YG엔터테인먼트 대표* [online]. DongA Ilbo, [cit. 2017-10-25]. Dostupné online. (po kórejsky)
4. ↑   *What Is K-pop? (Page 3)* [online]. MTV Iggy, 30. august 2009, [cit. 2017-10-25]. Dostupné online. Archivované 2015-11-05 z originálu. (po anglicky)
5. ↑  Nielsen Business Media, Inc.. Tri-Lingual Radio for Malaysia, Censorship Exemption in Korea. *Billboard*, 1996, s. 45. Dostupné online. ISSN 0006-2510. (po anglicky)
6. 1 2 3   *Yang Hyun-suk and Lee eun-joo Welcomes Baby Daughter* [online]. KBS World, 5. august 2010, [cit. 2017-10-25]. Dostupné online. Archivované 2020-07-19 z originálu. (po anglicky)
7. ↑  MUN, Či-jon. *양현석 둘째 득남에 ‘아빠닮아 춤꾼되겠네’ 축하봇물* [online]. Newsen, 30. apríl 2012, [cit. 2017-10-25]. Dostupné online. (po kórejsky)

Externé odkazy
--------------

* Oficiálna webová stránka

Zdroj
-----

*Tento článok je čiastočný alebo úplný preklad článku Yang Hyun-suk na anglickej Wikipédii.*